text: Michael Knudsen er med igen 
  10 oktober 2011 kl. 11.39
  Stregspilleren Michael Knudsen fra Flensburg-Handewitt er med, når håndboldlandsholdet spiller tre testkampe i Tyskland i november.
  Der var gensyn med et par kendte navne, da landstræner Ulrik Wilbek mandag udtog en trup på 20 spillere, der deltager i Super Cup i Tyskland i november.
  Blandt andet er Flensburg-Handewitts Michael Knudsen igen klar til at tørne ud for Danmark efter et forår, hvor han har kæmpet med at komme oven på efter et skadeplaget VM i Sverige i januar.
   
  
  Tre opgør 
  Danmark møder Tyskland den 3. november i Max Schmeling Halle i Berlin. 5. november gælder det så Spanien i Hannover, og turneringen sluttes af med et opgør mod Sverige i Halle.
  